KOMMISSIONENS BESLUTNING

af 23. marts 2005

om opstilling af miljøkriterier for tildeling af Fællesskabets miljømærke til universalrengøringsmidler og sanitetsrengøringsmidler

(meddelt under nummer K(2005) 1028)

(EØS-relevant tekst)

(2005/344/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,

efter høring af Den Europæiske Unions Miljømærkenævn, og

ud fra følgende betragtninger:

I forordning (EF) nr. 1980/2000 fastsættes det, at Fællesskabets miljømærke kan tildeles et produkt, som besidder egenskaber, der giver det mulighed for i væsentlig grad at bidrage til forbedringer i forbindelse med vigtige miljøforhold.

Forordning (EF) nr. 1980/2000 foreskriver, at der for hver produktgruppe fastsættes specifikke miljømærkekriterier på grundlag af kriterier udarbejdet af Den Europæiske Unions Miljømærkenævn.

Den foreskriver endvidere, at miljømærkekriterierne og de krav til vurdering og verifikation, der er knyttet til kriterierne, skal gennemgås i god tid inden udløbet af gyldighedsperioden for de kriterier, der er specificeret for hver produktgruppe.

Det er under hensyn til den videnskabelige udvikling og udviklingen på markedet hensigtsmæssigt at revidere miljøkriterierne i Kommissionens beslutning 2001/523/EF af 27. juni 2001 om opstilling af miljøkriterier for tildeling af Fællesskabets miljømærke til universalrengøringsmidler og sanitetsrengøringsmidler (2) .

For at understrege, at rengøringsmidler til regelmæssig vinduespudsning skal betragtes som universalrengøringsmidler og ikke som produkter til mere specifikke rengøringsopgaver, er det også nødvendigt at ændre definitionen af produktgruppen i nævnte beslutning.

Det vil være hensigtsmæssigt at indføre en overgangsperiode på højst 12 måneder for ansøgere, som har fået tildelt miljømærket til deres produkter før datoen for meddelelse af denne beslutning, eller som har ansøgt om tildelingen inden den dato, så de har tilstrækkelig tid til at tilpasse deres produkter i overensstemmelse med de nye kriterier.

VEDTAGET FØLGENDE BESLUTNING:

Artikel 1

Produktgruppen »universalrengøringsmidler og sanitetsrengøringsmidler« består af følgende tre undergrupper:

Undergruppen i første afsnit, litra c), omfatter ikke følgende:

Produktgruppen omfatter ikke produkter til mere specifikke rengøringsopgaver, såsom ovnrens, voks- og polishfjernere, polisher, afløbsrens osv.

Produktgruppen omfatter produkter til både privat og professionel brug.

Artikel 2

For at få tildelt Fællesskabets miljømærke i medfør af forordning (EF) nr. 1980/2000 skal universalrengøringsmidler og sanitetsrengøringsmidler tilhøre produktgruppen »universalrengøringsmidler og sanitetsrengøringsmidler« og opfylde miljøkriterierne i bilaget.

Artikel 3

Miljøkriterierne for produktgruppen »universalrengøringsmidler og sanitetsrengøringsmidler« og de tilhørende krav til vurdering og verifikation gælder indtil den 31. december 2008.

Artikel 4

Til administrative formål tildeles kodenummeret »020« til produktgruppen »universalrengøringsmidler og sanitetsrengøringsmidler«.

Artikel 5

Beslutning 2001/523/EF ophæves.

Artikel 6

Er miljømærket tildelt produkter i produktgruppen »universalrengøringsmidler og sanitetsrengøringsmidler« før datoen for meddelelse af denne beslutning, må mærket fortsat benyttes frem til den 31. marts 2006.

Er der indgivet en ansøgning om tildeling af miljømærket til produkter i produktgruppen »universalrengøringsmidler og sanitetsrengøringsmidler« før datoen for meddelelse af denne beslutning, kan sådanne produkter få tildelt miljømærket i henhold til bestemmelserne i beslutning 2001/523/EF. I disse tilfælde må miljømærket benyttes frem til den 31. marts 2006.

Artikel 7

Denne beslutning er rettet til medlemsstaterne.

(1) EFT L 237 af 21.9.2000, s. 1.

(2) EFT L 189 af 11.7.2001, s. 25.

BILAG

GENERELT

For at få tildelt miljømærke skal et universalrengøringsmiddel eller et sanitetsrengøringsmiddel (herefter benævnt »produktet«) tilhøre produktgruppen som defineret i artikel 1 og opfylde kriterierne i dette bilag.

Sigtet med kriterierne

Kriterierne tager sigte på:

— at mindske miljøvirkningerne ved at begrænse mængden af skadelige ingredienser, mindske den anvendte mængde tensider og mindske mængden af emballageaffald

— at mindske eller undgå miljømæssige eller sundhedsmæssige risici i forbindelse med anvendelse af farlige stoffer

— at give oplysninger, som sætter forbrugeren i stand til at anvende produktet på en effektiv måde, som minimerer miljøbelastningen.

Kriterierne er fastsat på niveauer, der fremmer mærkning af universalrengøringsmidler og sanitetsrengøringsmidler med en relativt lav miljøbelastning.

Vurderings- og verifikationskrav

Der er ved hvert kriterium anført specifikke vurderings- og verifikationskrav.

Der kan eventuelt anvendes andre prøvningsmetoder end dem, der er anført ved de enkelte kriterier, hvis det ansvarlige organ, der skal vurdere ansøgningen, accepterer dem som ligeværdige.

Prøvning udføres så vidt muligt af laboratorier, som opfylder de generelle krav i standard EN ISO 17025 eller en tilsvarende standard.

Hvor ingen prøvninger er nævnt, eller de nævnte prøvninger er bestemt til kontrol- eller tilsynsformål, bør de ansvarlige organer basere sig på erklæringer og dokumentation fra ansøgeren og/eller på uafhængige verifikationer.

De ansvarlige organer kan om nødvendigt kræve underbyggende dokumentation og foretage uafhængig verifikation.

Når ansøgeren skal fremlægge erklæringer, dokumentation, analyse- og prøvningsrapporter eller andet belæg for, at kriterierne er opfyldt, kan dette materiale stamme fra ansøgeren og/eller dennes leverandør(er) og/eller deres leverandør(er) osv. alt efter omstændighederne.

Når der henvises til ingredienser, omfatter dette både stoffer og præparater.

Tillæg I indeholder databasen for vaskemiddelingredienser (DID-liste), som indeholder de ingredienser, der benyttes mest ved formulering af vaskemidler, revideret pr. 30. juni 2004. DID-listens del A anvendes som grundlag for beregningerne af KFVtox og til vurderingen af overfladeaktive stoffers bionedbrydelighed.

Hvor det er hensigtsmæssigt, kan ansøgeren bruge senere reviderede udgaver af databasen for vaskemiddelingredienser, efterhånden som de bliver tilgængelige.

For ingredienser, der ikke er opført i DID-listens del A, anvender ansøgeren under eget ansvar den procedure, der er beskrevet i tillæg I, del B.

For ingredienser, der ikke er opført på DID-listen, kan ansøgeren bruge den fremgangsmåde, der er beskrevet i tillæg II, til at tilvejebringe den nødvendige dokumentation for anaerob nedbrydelighed.

Det anbefales de ansvarlige organer at tage hensyn til, om der anvendes anerkendte miljøledelsesordninger, f.eks. EMAS eller ISO 14001, når de bedømmer ansøgningerne og kontrollerer, om kriterierne i dette bilag overholdes (NB: der er ikke krav om anvendelse af sådanne ledelsesordninger).

FUNKTIONEL ENHED

Den funktionelle enhed for universalrengøringsmidler (anvendes i nedenstående kriterier) defineres som den dosering i gram af produktet, producenten anbefaler til en liter rengøringsopløsning (vaskevand).

Der defineres ingen funktionel enhed for vinduespudsemidler og sanitetsrengøringsmidler (nedenstående relevante kriterier beregnes i forhold til 100 gram af produktet).

MILJØKRITERIER

1. Toksicitet for organismer, der lever i vand

Det kritiske fortyndingsvolumen for toksicitet (KFVtox) beregnes for hver enkelt ingrediens (i) ved følgende formel:

hvor mængde (i) er mængden (i gram) af ingrediensen pr. funktionel enhed (for universalrengøringsmidler) eller pr. 100 gram af produktet (for sanitetsrengøringsmidler). DF (i) er ingrediensens nedbrydningsfaktor, og TF kronisk (i) dens toksicitetsfaktor (i milligram pr. liter)

Værdierne for DF og TF kronisk skal tages fra listen i »databasen for vaskemiddelbestanddele«, del A (DID-listens del A) (tillæg I). Hvis den pågældende ingrediens ikke er opført i DID-listens del A, anslår ansøgeren værdierne ifølge proceduren i DID-listens del B (tillæg I). Ved addition af alle ingrediensers KFVtox fremkommer produktets KFVtox.

Produktets KFVtox for universalrengøringsmidler må ikke være større end 20 000 liter pr. funktionel enhed.

Produktets KFVtox for sanitetsrengøringsmidler må ikke være større end 100 000 liter pr. 100 gram produkt.

Produktets KFVtox for vinduespudsemidler må ikke være større end 5 000 liter pr. 100 gram produkt.

Vurdering og verifikation: Produktets nøjagtige formulering skal forelægges det ansvarlige organ sammen med de detaljerede beregninger af KFVtox, som skal dokumentere, at dette kriterium overholdes.

2. Overfladeaktive stoffers bionedbrydelighed

a) Let bionedbrydelighed (aerob)

Alle overfladeaktive stoffer, som anvendes i produktet, skal være let bionedbrydelige.

Vurdering og verifikation: Produktets nøjagtige formulering skal forelægges det ansvarlige organ sammen med en beskrivelse af hver enkelt ingrediens' funktion. I DID-listens del A (tillæg I) er det anført, om et givet overfladeaktivt stof er aerobt bionedbrydeligt eller ej (de stoffer, der er markeret med »R« i kolonnen vedrørende aerob bionedbrydelighed er let bionedbrydelige). For overfladeaktive stoffer, som ikke er opført i DID-listens del A, skal der opgives relevante oplysninger fra litteraturen, andre kilder eller egnede prøvningsresultater til dokumentation for, at stofferne er aerobt bionedbrydelige. Prøvningen af let bionedbrydelighed udføres i overensstemmelse med Europa-Parlamentets og Rådets forordning (EF) nr. 648/2004 af 31. marts 2004 om vaske- og rengøringsmidler (1). Overfladeaktive stoffer anses for let bionedbrydelige, hvis der måles en bionedbrydelighed (mineralisering) på mindst 60 % inden for 28 dage ved en af følgende fem metoder: CO2 headspace test (OECD 310), kuldioxidudvikling — modificeret Sturm-test (OECD 301B; Rådets direktiv 67/548/EØF (2), bilag V, punkt C.4.C), closed bottle test (OECD 301D; direktiv 67/548/EØF, bilag V, punkt C.4.E), manometrisk respirometri (OECD 301F; direktiv 67/548/EØF, bilag V, punkt C.4.D) eller Miti (I) test (OECD 301C; direktiv 67/548/EØF, bilag V, punkt C.4.F), eller de tilsvarende ISO-metoder. Afhængigt af det overfladeaktive stofs fysiske egenskaber kan en af nedennævnte metoder anvendes til at bekræfte let bionedbrydelighed, hvis bionedbrydeligheden er mindst 70 % inden for 28 dage: eliminering af opløst organisk kulstof (DOC) (OECD 301A; direktiv 67/548/EØF, bilag V, punkt C.4.A) eller modificeret OECD-screeningtest — eliminering af DOC (OECD 301E; direktiv 67/548/EØF, bilag V, punkt C.4.B), eller de tilsvarende ISO-metoder. Der skal gives en udførlig begrundelse for, hvorfor prøvningsmetoder baseret på måling af opløst organisk kulstof kan anvendes, idet sådanne metoder undertiden kun viser resultater for fjernelsen, men ikke bionedbrydeligheden. Der anvendes ikke præadaptation i test for let aerob bionedbrydelighed. Tidagesvindue-princippet anvendes ikke.

b) Anaerob bionedbrydelighed

Alle overfladeaktive stoffer, som anvendes i produktet, skal være bionedbrydelige under anaerobe forhold.

Vurdering og verifikation: Produktets nøjagtige formulering skal forelægges det ansvarlige organ sammen med en beskrivelse af hver enkelt ingrediens' funktion. I DID-listens del A (tillæg I) er det anført, om et givet overfladeaktivt stof er anaerobt bionedbrydeligt eller ej (de stoffer, der er markeret med »J« i kolonnen vedrørende anaerob bionedbrydelighed er bionedbrydelige under anaerobe forhold). For overfladeaktive stoffer, som ikke er opført i DID-listens del A, skal der opgives relevante oplysninger fra litteraturen, andre kilder eller egnede prøvningsresultater til dokumentation for, at stofferne er anaerobt bionedbrydelige. Referencemetoden for anaerob bionedbrydelighed er OECD 311, ISO 11734, ECETOC nr. 28 (juni 1988) eller ækvivalente prøvningsmetoder, og der kræves mindst 60 % fuldstændig nedbrydelighed under anaerobe forhold. Prøvningsmetoder, der simulerer forholdene i et relevant anaerobt miljø, kan også bruges til at dokumentere, at der er opnået 60 % fuldstændig nedbrydelighed under anaerobe forhold (se tillæg II).

3. Farlige og giftige stoffer og præparater

a) De følgende ingredienser må ikke indgå i produktet, hverken som en del af formuleringen eller som bestanddel af noget præparat, der anvendes i formuleringen:

— alkylphenolethoxylater (APEO) og derivater deraf

— EDTA (ethylendiamintetraeddikesyre) og salte deraf

— NTA (nitrilotriacetat)

— nitromoskusforbindelser og polycykliske moskus-forbindelser, bl.a.: — moskusxylen: 5-tert-butyl-2,4,6-trinitro-m-xylen — moskusambrette: 4-tert-butyl-3-methoxy-2,6-dinitrotoluen — mosken: 1,1,3,3,5-pentamethyl-4,6-dinitroindan — moskustibetin: 1-tert-butyl-3,4,5-trimethyl-2,6-dinitrobenzen — moskusketon: 4'-tert-butyl-2',6'-dimethyl-3',5'-dinitroacetophenon — HHCB (1,3,4,6,7,8-hexahydro-4,6,6,7,8,8-hexamethylcyclopenta(g)-2-benzopyran) — AHTN (6-acetyl-1,1,2,4,4,7-hexamethyltetralin)

Vurdering og verifikation: Ansøgeren skal, eventuelt støttet af erklæringer fra producenter af ingredienser, bekræfte, at de opregnede stoffer ikke indgår i produktet.

b) Kvaternære ammoniumsalte, der ikke er let bionedbrydelige, må ikke anvendes, hverken som en del af formuleringen eller som en del af et præparat, der indgår i formuleringen.

Vurdering og verifikation: Ansøgeren skal forelægge dokumentation for bionedbrydeligheden af kvaternære ammoniumsalte, hvis disse indgår.

c) Der må i produktet ikke anvendes nogen ingredienser (stoffer eller præparater), som er klassificeret med en af følgende risikosætninger eller en kombination af disse i henhold til direktiv 67/548/EØF, som ændret, eller Europa-Parlamentets og Rådets direktiv 1999/45/EF (3) , som ændret:

R31 (udvikler giftig gas ved kontakt med syre)

R40 (mulighed for kræftfremkaldende effekt)

R45 (kan fremkalde kræft)

R46 (kan forårsage arvelige genetiske skader)

R49 (kan fremkalde kræft ved indånding)

R68 (mulighed for varig skade på helbred)

R50-53 (meget giftig for organismer, der lever i vand; kan forårsage uønskede langtidsvirkninger i vandmiljøet)

R51-53 (giftig for organismer, der lever i vand; kan forårsage uønskede langtidsvirkninger i vandmiljøet)

R59 (farlig for ozonlaget)

R60 (kan skade forplantningsevnen)

R61 (kan skade barnet under graviditeten)

R62 (mulighed for skade på forplantningsevnen)

R63 (mulighed for skade på barnet under graviditeten)

R64 (kan skade børn i ammeperioden).

Der gælder særlige krav vedrørende biocider, som enten er en del af formuleringen eller en del af et præparat, der indgår i formuleringen (jf. biocidkriteriet nedenfor).

Ovennævnte krav gælder for alle ingredienser (stoffer og præparater), som udgør mere end 0,01 vægtprocent af det færdige produkt. Kravene gælder ligeledes for enhver ingrediens i et præparat, der er benyttet i formuleringen, hvis den udgør mere end 0,01 vægtprocent af det færdige produkt.

Vurdering og verifikation: Der forelægges kopier af sikkerhedsdatabladet for alle ingredienser (både stoffer og præparater). Ansøgeren skal forelægge en erklæring fra ingrediensproducenten, som viser, at dette kriterium overholdes.

4. Biocider

a) Produktet må kun indeholde biocider i konserveringsøjemed, og doseringen skal være afpasset dette ene formål. Dette gælder ikke for overfladeaktive stoffer, som også kan have biocide egenskaber. Vurdering og verifikation: Der skal fremlægges kopier af sikkerhedsdatabladet for alle anvendte konserveringsmidler samt oplysninger om den nøjagtige koncentration i produktet. Konserveringsmiddelproducenten eller ‐leverandøren skal forelægge oplysninger om den nødvendige dosering.

b) Det er forbudt at hævde eller antyde på emballagen eller ved enhver anden kommunikationsform, at produktet har en antibakteriel virkning. Vurdering og verifikation: Tekst til og layout af hver emballagetype og/eller et eksemplar af hver emballagetype skal forelægges det ansvarlige organ. Biocider, som anvendes i konserveringsøjemed og er klassificeret med R 50-53 eller R 51-53 i medfør af direktiv 67/548/EØF, som ændret, eller direktiv 1999/45/EF, er dog tilladt som enten en del af formuleringen eller en del af et præparat, der indgår i formuleringen, men kun hvis de ikke er potentielt bioakkumulerende. Et biocid anses i denne forbindelse for potentielt bioakkumulerende, hvis log Pow (log oktanol/vand-fordelingskoefficienten) ≥ 3,0 (medmindre den eksperimentelt bestemte BCF ≤ 100). Koncentrationen af biocider i det endelige produkt må ikke være højere end tilladt ifølge Rådets direktiv 76/768/EØF af 27. juli 1976 om indbyrdes tilnærmelse af medlemsstaternes lovgivning om kosmetiske midler (4), som ændret. Vurdering og verifikation: Der skal fremlægges kopier af sikkerhedsdatabladet for alle biocider samt dokumentation for koncentrationen af biociderne i det endelige produkt.

5. Farvestoffer

Ethvert farvestof, som anvendes i produktet, skal være tilladt ifølge direktiv 76/768/EØF, som ændret, eller ifølge Europa-Parlamentets og Rådets direktiv 94/36/EF af 30. juni 1994 om farvestoffer til brug i levnedsmidler (5), som ændret, eller skal have sådanne miljøegenskaber, at det ikke klassificeres med risikosætningerne R 50-53 eller R 51-53 i medfør af direktiv 67/548/EØF, som ændret.

Vurdering og verifikation: Der skal forelægges en erklæring om overholdelse af dette kriterium for det ansvarlige organ sammen med en fyldestgørende liste over alle anvendte farvestoffer.

6. Duftstoffer

a) Produktet må ikke indeholde parfumer, der indeholder nitromoskusforbindelser eller polycykliske moskus-forbindelser (som specificeret i kriterium 3 a).

b) Enhver ingrediens, der anvendes som duftstof i produktet, skal være fremstillet og/eller håndteret i overensstemmelse med International Fragrance Associations regler for god praksis. Vurdering og verifikation: Der skal forelægges en erklæring om overholdelse af hver del af dette kriterium for det ansvarlige organ.

7. Sensibiliserende stoffer

Produktet må ikke være klassificeret med R 42 (kan give overfølsomhed ved indånding) og/eller R 43 (kan give overfølsomhed ved kontakt med huden) i henhold til direktiv 1999/45/EF, som ændret.

Koncentrationen af ethvert stof eller enhver ingrediens, der er klassificeret med R 42 (kan give overfølsomhed ved indånding) og/eller R 43 (kan give overfølsomhed ved kontakt med huden) i henhold til direktiv 67/548/EØF, som ændret, eller direktiv 1999/45/EF, som ændret, må ikke være højere end 0,1 vægtprocent af det færdige produkt.

Vurdering og verifikation: For alle ingredienser, der er klassificeret med R 42 og/eller R 43, skal der til det ansvarlige organ forelægges nøjagtige oplysninger om deres koncentration og kopier af sikkerhedsdatabladene.

8. Flygtige organiske forbindelser

Produktet må ikke indeholde mere end 10 vægtprocent flygtige organiske forbindelser med kogepunkt under 150 oC.

Vurdering og verifikation: Ansøgeren skal fremlægge kopier af sikkerhedsdatabladet for alle organiske opløsningsmidler og en detaljeret beregning af det samlede indhold af flygtige organiske forbindelser med kogepunkt under 150 oC.

9. Phosphor

Den samlede mængde af grundstoffet phosphor i produktet skal beregnes pr. funktionel enhed (for universalrengøringsmidlernes vedkommende) eller pr. 100 gram (for sanitetsrengøringsmidlernes vedkommende), hvor der tages hensyn til alle ingredienser, som indeholder phosphor (f.eks. phosphater og phosphonater).

Det samlede phosphorindhold (P) i universalrengøringsmidler må ikke overstige 0,02 gram pr. funktionel enhed.

Det samlede phosphorindhold (P) i sanitetsrengøringsmidler må ikke overstige 1,0 gram pr. 100 gram produkt.

Ingredienserne i vinduespudsemidler må ikke indeholde phosphor.

Vurdering og verifikation: Produktets nøjagtige formulering skal forelægges det ansvarlige organ sammen med de detaljerede beregninger, som skal dokumentere, at dette kriterium overholdes.

10. Krav til emballage

a) Spraydåser eller ‐flasker med drivgasser må ikke anvendes.

b) Plastmaterialer, der anvendes til primæremballagen, skal mærkes i henhold til Europa-Parlamentets og Rådets direktiv 94/62/EF af 20. december 1994 om emballage og emballageaffald (6), eller DIN 6120, del 1 og 2, sammenholdt med DIN 7728, del 1.

c) Hvis primæremballagen består af genanvendte materialer, skal enhver angivelse af dette på emballagen være i overensstemmelse med ISO-standard 14021 »Miljømærkning — Egendeklaration af miljøpåstande (type II miljømærkning)«.

d) De forskellige materialer i primæremballagen skal let kunne adskilles. Vurdering og verifikation: Data om emballagen og/eller et eksemplar heraf skal forelægges det ansvarlige organ sammen med en erklæring om, at hver del af dette kriterium overholdes.

BRUGSEGNETHED

11. Brugsegnethed

Produktet skal være brugsegnet og opfylde forbrugernes behov.

Det skal have mindst samme rengøringsevne som et referenceprodukt, der kan være et almindeligt udbredt kommercielt produkt eller et generisk produkt (se tillæg III), og som skal være godkendt af et ansvarligt organ, og bedre end rent vand.

For universalrengøringsmidler og rengøringsmidler til køkkener behøver kun den fedtfjernende virkning at være dokumenteret. For sanitetsrengøringsmidler og vinduespudsemidler skal både den kalkfjernende og den fedtfjernende virkning dokumenteres.

Vurdering og verifikation: Produktets rengøringsevne skal bestemmes ved:

— enten en egnet og velunderbygget laboratorieprøvning

— eller en egnet og velunderbygget forbrugertest.

Både laboratorieprøvningen og forbrugertesten skal udføres og afrapporteres inden for bestemte parametre, jf. rammebeskrivelsen i tillæg III.

FORBRUGEROPLYSNINGER

12. Brugsanvisning

a) Doseringsanvisninger

For universalrengøringsmidler skal der i et tilstrækkeligt stort format og mod en synlig baggrund anføres en præcis anbefalet dosering på emballagen. Brug af piktogrammer (f.eks. antal hættefulde med ml-angivelse og et 5-liters kar) anbefales, men er ikke obligatorisk.

For koncentrerede sanitetsrengøringsmidler skal det klart anføres på emballagen, at der kun er behov for en mindre mængde af produktet sammenlignet med normale (dvs. fortyndede) produkter.

Følgende (eller tilsvarende) oplysninger skal være anført på produktet:

»En korrekt dosering er billigere og minimerer miljøbelastningen«.

b) Råd om sikkerhed

Følgende (eller tilsvarende) råd om sikkerheden skal anføres på produktet (både i tekstform og med et tilsvarende piktogram):

»Holdes uden for børns rækkevidde«

»Bland ikke forskellige rengøringsmidler«

»Undgå indånding af dette spraymiddel« (kun for produkter, der emballeres som spray).

c) Oplysning om og mærkning af ingredienser

Forordning (EF) nr. 648/2004 skal følges.

d) Oplysninger om miljømærket

Følgende (eller tilsvarende) oplysninger skal være anført på produktet:

»Der findes yderligere oplysninger om EU's miljømærke på følgende web-sted: http://europa.eu.int/ecolabel«.

Vurdering og verifikation: Et eksemplar af produktemballagen med mærkning skal forelægges det ansvarlige organ sammen med en erklæring om, at hver del af dette kriterium overholdes.

13. Oplysninger på miljømærket

Miljømærkets kasse 2 skal indeholde følgende tekst:

— mindsket påvirkning af vandlevende organismer

— mindre brug af farlige stoffer

— klar brugsanvisning.

14. Professionel oplæring

Drejer det sig om rengøringsmidler, som anvendes af professionelt rengøringspersonale, skal producenten, distributøren eller en tredjepart tilbyde oplæring eller uddannelsesmaterialer. Heri skal bl.a. indgå anvisninger, der skridt for skridt beskriver korrekt fortynding, brug, bortskaffelse og anvendelse af udstyr.

Vurdering og verifikation: Et eksemplar af uddannelsesmaterialet, hvori der indgår anvisninger, der skridt for skridt beskriver korrekt fortynding, brug, bortskaffelse og anvendelse af udstyr, og en beskrivelse af uddannelsesforløbet skal forelægges det ansvarlige organ.

(1) EUT L 104 af 8.4.2004, s. 13.

(2) Rådets direktiv 67/548/EØF af 27. juni 1967 om tilnærmelse af lovgivning om klassificering, emballering og etikettering af farlige stoffer (EFT 196 af 16.8.1967, s. 1).

(3) Europa-Parlamentets og Rådets direktiv 1999/45/EF af 31. maj 1999 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater (EFT L 200 af 30.7.1999, s. 1).

(4) EFT L 262 af 27.9.1976, s. 169.

(5) EFT L 237 af 10.9.1994, s. 13.

(6) EFT L 365 af 31.12.1994, s. 10.